stanford-oval/wikipedia huggingface dataset:
Kutšurhanjoki
Joen kuvaus

Kutšurhanjoki saa alkunsa noin 236 tai 237 metriä merenpinnan yläpuolella, joidenkin lähteiden mukaan lähellä Botšmanivkan kylää, joidenkin mukaan Batšmanivkan kylän itäpuolella, ent. Kotovskin piirissä tai Podolian ylängön etelärinteiltä Olenivkan kylän pohjoispuolella. Pääosin Kutšurhanjoki virtaa Mustanmeren vesistön luoteisella tienoolla, Odessan alueen entisten Frunzivin, Velikomykhailivin ja nykyisen Rozdilnan piirien läpi etelään, sitten osittain kaakkoon ja toimii jossain vaiheessa Ukrainan ja Moldovan välisenä rajana. Vuonna 1957 julkaistun Ukrainan jokikatalogin mukaan joen pituus on 123 kilometriä, mutta Ukrainan maantieteellisessä tietosanakirjassa pituudeksi mainitaan 109 ja muissa lähteissä 110 ja 119 kilometriä. Joki päättyy Kutšurhanin varastoaltaaseen tai tekojärveen lähellä Kutšurhanin kylää, Lymanskan hromadassa. Uoma on kohtalaisen mutkainen ja kuilumainen, paikoin siinä löytyy merkittävästi kohonneita rantatörmiä ja välillä tulva-alueita. Joki on 5–46 metriä leveä.
Kutšurhanjoen valuma-alueen pinta-ala on joko 2090 tai 2420 neliökilometriä ja se sijaitsee Euraasian eteläisten arojen vyöhykkeellä, missä kosteutta on enimmäkseen riittämättömästi. Luonnollinen kasvillisuus kattaa noin 29,97 prosenttia alueen kokonaispinta-alasta, metsää on 0,57% ja peltoa 58,8%, paikoin on jopa soista. Yläjuoksulla joen laakso on vee- ja alapuolella puolisuunnikkaan muotoinen. Ukrainan maantieteen tietosanakirja ilmoittaa sen kaltevuudeksi 0,89 metriä kilometriä kohti, mutta Rozdilnian piirin tiedotussivuston mukaan joki laskeutuu noin 235,5 metriä ja painotettu keskikaltevuus on 1,6 m/km.  Olosuhteet joen pintavirtauksen muodostumiseksi ovat yleensä epäsuotuisat ja virtaus on hidasta. Paikoin joella löytyy koskia. Joki saa täydennystä lumensulamis- ja sadevesistä, joista sadetta tai pohjaveden valumia on vähän. Vettä esiintyy pääasiassa kevättulvan aikana. Joki kuivuu kesällä ja jäätyy talvella. Jääpeitettä esiintyy joulukuun alusta helmikuu alkuun. Mineraalipitoisuus 2,0–2,7 grammaa per litra (g/l). Valuma-alueen ilmasto on kohtalaisen mannermainen, kesät ovat kuivia ja talvet lyhyitä ja lämpimiä.
Joen kuvaus > Sivujoet

Vuonna 1957 julkaistun Ukrainan jokikatalogin mukaan Kutšurhanjoen vasemmanpuoleiset sivujoet ovat 11 kilometrin pituinen Balka Malorbša ja 21 kilometrinen Balka Mygliva. Oikeanpuoleiset ovat Balka Soška (12 km), Balka Frasyne tai Fraseno (32 km) ja Balka Divka (10 km). Ukrainan vesistö- eli hydronimien sanakirjan mukaan oikeapuolisiin sivujokiin kuuluu myös 40 kilometriä pitkä Košarka, jota tunnetaan myös nimellä Velykyj Kanaj. Maantieteellisesti niistä Soška virtaa Malorošan ja Frasynen/Frasenan välissä ja viimeksimainittu itse Soškan ja Myglivkan välissä. Yli 10 kilometristen sivujokien kokonaispituus on 118 kilometriä ja lisäksi Kutšurhanjoella on noin 20 sivujokea, joiden pituus on alle 10 km. Ne huomioon ottaen jokiverkon tiheyskerroin on 0,17 km/km².
Joen käyttö

Joessa on vettä enimmillään maalis-huhtikuun kevättulvan tai muuten rankkasateiden aikana, mutta ei joka vuosi. Kesällä ja syksyllä joenuoman täyttää ruoho ja kyläläiset käyttävät sitä lehmien ja muun karjan laiduntamiseen. Vuonna 1992 Kutšurhanjoen tulva-alueen soisia laitumia alettiin jakaa pieninä määrinä viljelijöille maanviljelyä, laitumina tai heinäpeltoina käyttöä varten, mutta saatuja tulvamaita viljelijät alkoivat käyttää kalanviljelyyn. Näin joen toiselle puolelle ilmestyi kanavia, lampia ja korkeita patoja. Joelle on rakennettu lähes 33 tai 50 vesisäiliöallasta ja lampea. Vesi on mineralisoitunutta, sameaa ja suon läheisyyden vaikuttamana tunkkaisen makuista, joten sitä käytetään vain kotitaloustarkoituksiin.
Kutšurhanjoen valuma-alueella 81,8-prosenttiisesti maataloutta, mikä on 11,8 % enemmän kuin Ukrainassa kokonaisuudessaan. Yleinen ekologinen tilanne tällä hetkellä on arvioitu epäsuotuisaksi.
Aiheesta muualla

Kuvia tai muita tiedostoja aiheesta Kutšurhanjoki Wikimedia Commonsissa
Mineo

| Mineo |
| --- | --- |

 vaakuna
 Mineo
 Koordinaatit: 37°15′59″N, 14°41′28″E 
Valtio:  Italia
Alue:  Sisilia
Metropolikaupunki:  Catanian metropolikaupunki
Hallinto:  
 – Pormestari:  
Pinta-ala:  
 – Kokonaispinta-ala:  246,3 km²
Korkeus:  511 m
Väkiluku (30.9.2019):  5 255
 – Väestötiheys:  21,3 as./km²
Aikavyöhyke:  UTC+1
 – Kesäaika:  UTC+2
Postinumero:  95044
Suuntanumero(t):  0933
 
 http://www.comune.mineo.ct.it/ 
Infobox OKVirheellinen NIMI-arvo: 
Mineo on kunta Sisilian kaakkoisosassa Italiassa. Harvaanasutulla vuoristoseudulla sijaitseva Mineo kuuluu Catanian metropolialueeseen, linnuntie-etäisyys Cataniasta on noin 45 kilometriä lounaaseen.
Historia

Mineon historia alkaa 400-luvulta ennen ajanlaskun alkua. Ennen roomalaisten tuloa aluetta asuttivat sikulit ja helleenit. Arabit rakensivat paikkakunnalle linnoituksen keskiajan alussa. Maanjäristyksistä aikakirjoihin on jäänyt etenkin vuoden 1693 tuhoisa järistys.
Mineon kirkkoja ovat muun muassa Chiesa di Santa Maria Maggiore, joka oli alkuaan pakanallinen temppeli ja joka kristinuskon myötä omistettiin pyhälle neitsyelle. Chiesa di Sant'Agrippinan historia alkaa vuodesta 263, ja se on saattanut toimia moskeijana arabien valtakaudella. Myös Chiesa di Santa Maria Maggioren historia ulottuu 200-luvulle. Chiesa della Madonna di Odigitria perustettiin bysanttilaisella aikakaudella, joka ajoittuu Rooman valtakunnan luhistumisen ja arabien valtakauden väliin.
Mineon kuuluisuuksia ovat runoilija Paolo Maura (1638–1711) ja kirjailija Luigi Capuana (1839–1915).
Talous

Mineon talouselämä perustuu pitkälti pienteollisuuteen, maatalouteen ja käsityöläisyyteen.
Käännös suomeksi
Marianne

| Marianne |
| --- | --- |
Nimipäivä:   
– suomenkielinen:  15. elokuuta
– ruotsinkielinen:  15. elokuuta
– ortodoksinen:  –
Muunnelmia:  Marianna
Vastineita eri kielissä:  –
Nimen alkuperä:  Maria + Anne
Infobox OKNimi-testi OK: 
Marianne on ranskalaisperäinen naisen etunimi, joka on muodostettu yhdistelmänä nimistä Maria ja Anne. Nimi on käytössä monissa muissakin maissa.
Suomessa nimi Marianne on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 25 063 henkilölle. Mariannen nimipäivä on 15. elokuuta.
Nimen muita käyttöyhteyksiä

Marianne on Ranskan kansallissymboli
Marianne, Fazerin makeinen
Panssarintorjuntatykin Canon leger de 25 antichar SA modèle 1934 lempinimi Suomessa.
Aiheesta muualla

Kuvia tai muita tiedostoja aiheesta Marianne Wikimedia Commonsissa
José Peseiro

| 0 | 1 | 2 |
| --- | --- | --- |

Henkilötiedot
Koko nimi: José Vítor dos Santos Peseiro
Syntymäaika: 4. huhtikuuta 1960 (ikä 64)
Syntymäpaikka: Coruche, Portugali
Seura
Seura: –
Tehtävä: Päävalmentaja
Valmennusura
1992−1994 1994−1996 1996−1999 1999−2003 2003−2004 2004−2005 2006−2007 2007−2008 2008−2009 2009−2011 2012−2013 2013−2015 2015−2016 2016 2016 2017 2018 2018 2020–2021 2022–2024:  União de Santarém  União de Montemor  Oriental  CD Nacional  Real Madrid (apuv.)  Sporting CP  Al-Hilal  Panathinaikos FC  Rapid Bukarest  Saudi-Arabian maajoukkue  SC Braga  Al-Wahda FC  Al-Ahli  FC Porto  SC Braga  Al-Sharjah  Vitória SC  Sporting CP  Venezuelan maajoukkue  Nigerian maajoukkue
José Peseiro (s. 4. huhtikuuta 1960) on portugalilainen jalkapallovalmentaja.
Meriitit

Egyptin supercup: 2015
Portugalin liigacup: 2013
UEFA Cupin hopeaa: 2005
Portugalin 1. divisioonan pronssia: 2002
Portugalin 2. divisioona (etelä): 2000
Lille OSC

Lille OSC on ranskalainen jalkapalloseura, joka on perustettu vuonna 1944. Joukkueen koko nimi on LOSC Lille Métropole.
Seuralla on Camphin-en-Pévèlessä suurikokoinen harjoituskeskus Domaine de Luchin.
Saavutukset

Liigamestaruudet: 4 (1946, 1954, 2011, 2021)
Cup-mestaruudet: 6 (1946, 1947, 1948, 1953, 1955, 2011)
Supercup-mestaruudet: 1 (2021)
Intertoto Cupin voitot: 1 (2004)
Ligue 2-mestaruudet: 4 (1964, 1974, 1978, 2000)
Entisiä päävalmentajia

1977–1982  José Arribas
1982–1984  Arnaud Dos Santos
1984–1989  Georges Heylens
1989–1992  Jacques Santini
1992–1993  Bruno Metsu
1993  Henryk Kasperczak
1993–1994  Pierre Mankowski
1994–1995  Jean Fernandez
1995–1997  Jean-Michel Cavalli
1997–1998  Thierry Froger
1998–2002  Vahid Halilhodžić
2002–2008  Claude Puel
2008–2013  Rudi Garcia
2013–2015  René Girard
2015  Hervé Renard
2015−2016  Frédéric Antonetti
2016–2017  Patrick Collot
2017  Franck Passi
2017  Marcelo Bielsa
2017–2021  Christophe Galtier
2021–2022  Jocelyn Gourvennec
2022–2024  Paulo Fonseca
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen viralliset sivut (ranskaksi)
Allez Le LOSC - Epäviralliset sivut (ranskaksi)
LOSC Forum - Epäviralliset sivut (Arkistoitu – Internet Archive) (ranskaksi)
PassionLOSC - Epäviralliset sivut (Arkistoitu – Internet Archive) (ranskaksi)
| n k Ligue 1 |
| --- | --- |
2024–2025:  Angers  Auxerre  Brest  Le Havre  Lens  Lille  Lyon  Marseille  Monaco  Montpellier  Nantes  Nice  Paris Saint-Germain  Reims  Rennes  Saint-Étienne  Strasbourg  Toulouse 
Entiset:  Aix-en-Provence  Ajaccio  Gazélec Ajaccio  Amiens  Alès  Antibes  Angoulême  Arles-Avignon  Avignon  Bastia  Béziers  Bordeaux  Boulogne  Caen  Cannes  Châteauroux  Club Français  Colmar  Dijon  Evian  Excelsior Roubaix  Fives  Grenoble  Gueugnon  Guingamp  Hyères  Istres  Laval  Le Mans  Limoges Foot  Lorient  Lyon OU  Martigues  Metz  Mulhouse  AS Nancy  FC Nancy  Nîmes  Niort  Olympique Lillois  Paris  Paris-Charenton  Racing Paris  Racing Roubaix  Red Star Paris  Roubaix-Tourcoing  Rouen  Sedan  SO Montpellier  Stade Français  Sète  Sochaux  Toulon  Tours  Troyes  Valenciennes
Nicki Minaj

| Nicki Minaj |
| --- | --- |
 Nicki Minaj vuonna 2018.
Henkilötiedot
Koko nimi:  Onika Tanya Maraj-Petty
Syntynyt: 8. joulukuuta 1982 (ikä 42) Saint James, Port of Spain, Trinidad ja Tobago
Ammatti:  laulaja-lauluntekijä rap-artisti näyttelijä
Muusikko
Taiteilijanimi:  Nicki Minaj 
Laulukielet:  englanti
Aktiivisena:  2004–
Tyylilajit:  rap, R&B, pop, dance, hip hop
Yhtyeet:  Young Money
Levy-yhtiöt:  Young Money Entertainment Cash Money Records Universal Motown
 Nimikirjoitus
Aiheesta muualla
www.nickiminajofficial.com
  [ Muokkaa Wikidatassa ] [ ohje ]  
Nicki Minaj (lausutaan /mɪˈnɑːʒ/) (oik. Onika Tanya Maraj-Petty, s. 8. joulukuuta 1982 Saint James, Port of Spain, Trinidad ja Tobago) on yhdysvaltalainen rap-artisti.
Minajin musiikki on sekoitus poppia, R&B:tä ja hip hoppia. Hänellä on levytyssopimus Young Money Entertainmentin kanssa. Hän on julkaissut kuusi studioalbumia: Pink Friday, Pink Friday: Roman Reloaded, The Pinkprint, Queen, Beam Me Up Scotty, ja Queen Radio: Volume 1.
Hiphopin kuningattareksi tituleerattu Minaj tunnetaan hittikappaleistaan, imagostaan, persoonallisesta pukeutumistyylistään, omalaatuisesta musiikistaan sekä alter egoistaan. Hänen tavaramerkkejään ovat villit peruukit, karamellivärit ja vahva meikki. Hänellä on yli 20 miljoonaa seuraajaa Twitterissä, ja hän on maailman seuratuin naisräppäri. Fanejaan hän kutsuu nimellä ”Barbs”.
Minaj on myös tunnettu lukuisista yhteistöistä eri artistien, kuten Rihannan, Beyoncén, Madonnan, David Guettan, Chris Brownin, Draken ja Eminemin, kanssa. Vuonna 2011 hän esiintyi Britney Spearsin Femme Fatale Tour -kiertueella.lähde?
Minaj on myös lainannut äänensä animaatioelokuvan Ice Age 4: Mannerten mullistus Steffielle. Vuonna 2014 hän näytteli elokuvassa Se toinen nainen.lähde?
Syyskuussa 2012 virallistettiin Nicki Minajin osallistuminen American Idolin tuomarointiin. Hän toimi tuomarina sarjan 12. tuotantokaudella vuonna 2013. Hän julkaisi kolmannen studioalbuminsa The Pinkprint vuonna 2014.lähde?
Nicki Minaj esiintyi ensimmäisen kerran Suomessa heinäkuussa 2015. Hän konsertoi Lahdessa osana The Pinkprint Tour -kiertuettaan.lähde?
Lapsuus

Onika Tanya Maraj syntyi intialaista ja afro-trinidadilaista syntyperää oleville vanhemmille. Hänen äitinsä on kirjanpitäjä ja gospel-laulaja Carol Maraj ja isänsä Robert Maraj, joka työskenteli American Express -lehdessä. Onika syntyi keskimmäiseksi perheen viidestä lapsesta ja hänellä on isosisko Maya, isoveli Jelani sekä pikkuveli Micaiah ja pikkusisko Ming. Hän asui Saint Jamesissa, Trinidad ja Tobagossa isoäitinsä kanssa viisivuotiaaksi asti, sillä hänen vanhempansa olivat etsimässä asuinpaikkaa Queensin naapurustosta, New Yorkista. Hänen äitinsä kävi silloin tällöin vierailemassa, mutta yhtenä päivänä äiti haki Minajin mukaansa muuttamaan kanssaan Queensiin. Minajin mukaan hänen isänsä oli alkoholisti, käytti huumeita ja yritti kerran jopa tappaa Minajin äidin sytyttämällä talon tuleen äidin ollessa sisällä.
Yhdysvalloissa Minaj kävi koulua Elizabeth Blackwell Middle School 210:ssä. Siellä hän soitti klarinettia. Minaj valmistui musiikkiin ja ilmaisutaitoon erikoistuneesta LaGuardia High Schoolista. Kyseisessä koulussa hän osallistui draama-ohjelmaan ja oli aluksi aikeissa myös laulaa koulussa, mutta menetti äänensä koelaulupäivänä. Minaj halusi alun perin näyttelijäksi, mutta ei onnistunut saamaan rooleja. Ennen musiikkiuraansa hän hankki elantonsa tarjoilijana newyorkilaisessa Red Lobster -ravintolassa.
Musiikillinen tyyli ja imago

Nicki Minaj käyttää paljon peruukkeja, mutta peruukin alta paljastuu tummat, pitkät ja kiharaiset hiukset. Minajin erikoiset asukokonaisuudet, värikäs ja näyttävä vaatetus sekä villit peruukit ovat saaneet laajaa huomiota niin julkisuudessa kuin YouTubessa. Lisäksi Minaj on herättänyt paljon median huomiota kurvikkaiden muotojensa takia. Laulajan muodokkaan urheilullinen takapuoli herätti viihdemaailmassa kysymyksiä, sillä sen epäiltiin olevan plastiikkakirurgin aikaansaannosta. Minaj itse on kieltänyt asian.
Nicki Minajia on kohutun pukeutumistyylin sekä peruukkien käytön perusteella usein verrattu popsensaatio Lady Gagaan, mutta Minaj itse kommentoi vertailuja ABC Nightline -lehdelle: "Ensinnäkin, minä olen räppäri. Olen South Jamaicasta, Queensista. Mitkä ovat samanlaisuudet? Peruukit? Jokainen nainen tällä alalla käyttää peruukkeja. Yliampuvat asut? Ääh. Yrittäkää uudelleen. Vaikka minä alan jo väsyä siihen. Aluksi olin että okei, se on hauskaa, hahaha, kun he tutustuvat minuun, he ymmärtävät minua. Gaga on loistava artisti. Hän raivasi tiensä. Hän avasi oman kaistansa. Mutta minusta tuntuu, että minulla on oma kaistani. Ja tiemme eivät kohtaa, koskaan!"
Musiikillinen tyyli ja imago > Imago

Haastattelussa Viben kanssa Minaj keskusteli seksuaalisesta imagostaan todeten: "Kasvaessani näin naispuolisten henkilöiden tekevän tiettyjä asioita ja ajattelin, että minunkin täytyisi tehdä tarkalleen niin. Aikani naispuoliset räppärit puhuivat paljon seksistä ja ajattelin, että tullakseni yhtä menestyneeksi minun täytyisi edustaa samaa asiaa, vaikka todellisuudessa minun ei tarvinnut." Interview'n kanssa tehdyssä haastattelussa Minaj kommentoi imagoaan uudelleen todeten: "Tein tietoisen päätöksen yrittää vähentää seksikkyyttä, sillä haluan ihmisten – eritoten nuorten tyttöjen – tietävän, että mikään asia elämässä ei tule perustumaan sukupuoliseen vetovoimaan. Sinulla täytyy olla jotakin muuta, mihin perustaa."
Musiikillinen tyyli ja imago > Alter egot

Kasvaessaan Nicki oli veljiensä kanssa vanhempiensa alituisten riitojen ja ongelmien ympäröimänä. Paetakseen oikean elämänsä ongelmia hän loi hahmoja ja eli elämäänsä heidän kauttaan. New York -lehden haastattelussa Minaj totesi: "Paetakseni kaikkea heidän riitelyään kuvittelin olevani toinen persoona. 'Cookie' oli ensimmäinen henkilöllisyyteni – se pysyi kanssani hetken aikaa. Sitten siirryin 'Harajuku Barbieen' ja sen jälkeen 'Nicki Minajiin'. Fantasia oli todellisuuteni."
Debyyttialbumiaan varten Minaj loi uuden alter egon nimeltä "Roman Zolanski". Hän on todennut, että kappaleissa, kuten Trey Songzin kanssa tehdyssä "Bottoms Up" -kappaleessa, ei räppää Nicki, vaan sen sijaan Roman Zolanski, ja on kertonut Romanin olevan hänen "kaksoisveljensä". Romania on verrattu Eminemin alter egoon, "Slim Shadyyn", ja Pink Fridayn kappaleella "Roman's Revenge" Eminem ja Nicki Minaj tekevät yhteistyötä käyttäen näitä alter egoja. Minaj totesi, että hänen debyyttialbumillaan fanit tulevat tapaamaan Nickin, Romanin ja Onikan.
18. marraskuuta 2010 Nicki esittäytyi uutena alter egona nimeltä "Nicki Teresa". Fuse studioilla New Yorkissa Nicki tapasi fanejaan The Garden Of Dreams Foundationissa käyttäen värikästä huivia päänsä ympärillä ja hän kulki ympäriinsä ollen "faniensa parantaja". Minaj esiintyi Lopez Tonight -ohjelmassa 6. joulukuuta 2010 ja esitteli uuden alter egon, Espanjan inspiroimaan ohjelmaan, nimeltä Rosa (äännetään Rrrosa). Nicki Minajilla on useita muitakin alter egoja, muun muassa "Harajuku Barbie", "Baddest Bitch" ja "Nicki Lewinski".
Musiikillinen tyyli ja imago > Räppäystyyli

Minaj on tunnettu animoidusta tyylistään ja erottuvien rytmiensä vuoksi eroaa muista naisräppäreistä. Hän yhdistää usein metaforian ja sanaleikin osana työtään, ja niitä on verrattu hänen mentoriinsa Lil Wayneen. New York Times kuvailee Minajia "kimallelaulajaksi, jonka lahjoja ovat koomiset aksentit ja odottamattomat lauseenkäänteet. Hän on yhtä liioittelua, jolla on tavallista suuremmat ääni, persoonallisuus ja ulkonäkö. Hän kehittyy nopeasti, hyläten vanhan tilan yhtä helposti kuin hyväksyen uuden." Monet kriitikot kuvailevat hänen räppäystyyliään "purkkaräpiksi", mutta Minaj selitti Vibe-lehdelle: "Mitä ihmiset eivät tiedä, on että ennen kuin tein näitä hulluja juttuja loin itseäni, tein vain säännölliseltä kuulostavaa räppiä, jota kuka tahansa voisi kuunnella, ja samaistua. Mutta kun kerran aloin tehdä kaikkea tuota omituista settiä – en ole vihainen siitä, koska se sai kaikkien huomion".
Minaj on tehnyt yhteistyötä monipuolisten ja tyylilajeissaan vaihtelevien artistien, kuten Britney Spearsin ja Eminemin, kanssa. Hiphop-legenda Ice-T puhui Minajista Rolling Stonelle: "Hänestä tulee mieleen naispuolinen Busta Rhymes, niin kuin miten hän heittelee ääntään eri suuntiin – mutta hän ei ole Lil'Kim".
Musiikillinen tyyli ja imago > Vaikutteet

Minaj on todennut, että artistit, jotka ovat vaikuttaneet hänen musiikilliseen tyyliinsä, ovat muun muassa Lil Wayne, Lauryn Hill, Jadakiss, Natasha Bedingfield, Foxy Brown, Lil' Kim ja Missy Elliott. Häntä ovat inspiroineet myös muun muassa Janet Jackson, Britney Spears, Marilyn Monroe ja Grace Jones.
Yksityiselämä

Minaj kertoi vuonna 2012, että hänen roolimallinsa on hänen äitinsä ja sankareitaan Jumala ja äiti.
Heinäkuussa 2011 Minajin serkku Nicholas Telemaque ammuttiin lähellä kotiaan Brooklynissä, New Yorkissa. Kyseessä oli jengimurha, eikä Telemaque ilmeisesti ollut aiottu uhri. Hänet mainitaan Nicki Minajin kappaleessa "Champion" hänen toiselta studioalbumiltaan.
Minaj avioitui lokakuussa 2019 alle vuoden seurustelun jälkeen Kenneth Pettyn kanssa, joka on ollut vankilassa sekä raiskauksesta että taposta. Minaj käyttää häiden jälkeen yhdistelmänimeä Minaj-Petty. Syyskuussa 2020 Minaj synnytti esikoislapsensa.
Diskografia > Studioalbumit

Pink Friday (2010)
Pink Friday: Roman Reloaded (2012)
Pink Friday: Roman Reloaded (The Re-Up)  (2012)
The Pinkprint (2014)
Queen (2018)
Pink Friday 2 (2023)
Diskografia > Singlet

”Massive Attack” (ft. Sean Garrett) (2010)
”Your Love” (2010)
"Check It Out" (ft. will.i.am) (2010)
”Right Thru Me” (2010)
”Moment 4 Life” (ft. Drake) (2010)
”Super Bass” (2011)
”Did It On'em” (2011)
”Girls Fall Like Dominoes” (2011)
”Fly” (ft. Rihanna) (2011)
”Turn Me On (ft. David Guetta) (2011)
”Starships” (2012)
”Right by My Side” (ft. Chris Brown) (2012)
”Beez in the Trap” (ft. 2 Chainz) (2012)
”Pound the Alarm” (2012)
”Va Va Voom” (2012)
”The Boys” (ft. Cassie) (2012)
”Freedom” (2012)
”High School” (ft. Lil Wayne) (2013)
”Pills n Potions” (2014)
”Bang Bang” (2014) (Jessie J ft. Nicki Minaj & Ariana Grande)
”Anaconda” (2014)
”Only” (ft. Drake, Lil Wayne ja Chris Brown) (2014)
”Bed of Lies” (ft. Skylar Grey) (2014)
”Truffle Butter” (ft. Drake ja Lil Wayne) (2015)
”The Night Is Still Young” (2015)
”Trini Dem Girls” (ft. LunchMoney Lewis) (2015)
”Black Barbies” (2016)
”Make Love” (ft. Gucci Mane) (2017)
”Changed It” (ft. Lil Wayne) (2017)
”No Frauds” (ft. Lil Wayne, Drake) (2017)
”Regret in Your Tears” (2017)
"MotorSport" (Migos, Nicki Minaj, Cardi B) (2017)
"Barbie Tingz" (2018)
"Chun-Li" (2018)
"Idol" (BTS ft. Nicki Minaj) (2018)
"Rich Sex" (ft. Lil Wayne) (2018)
"Bed" (ft. Ariana Grande) (2018)
"Barbie Dreams" (2018)
"Good Form" (ft. Lil Wayne) (2018)
"Megatron" (2019)
"Tusa" (Karol G & Nicki Minaj) (2019)
"Yikes" (2020)
"Say So" (Doja Cat ft. Nicki Minaj) (2020)
"Trollz" (6ix9ine ft. Nicki Minaj) (2020)
"What That Speed Bout!? (Mike Will Made It ft. YoungBoy Never Broke Again & Nicki Minaj) (2020)
"Whole Lotta Money" (Bia ft. Nicki Minaj) (2021)
"Boyz" (Jesy Nelson ft. Nicki Minaj) (2021)
"Do We Have a Problem?" (ft. Lil Baby)	(2022)
"Bussin" (ft. Lil Baby)	(2022)
"Blick Blick" (Coi Leray ft. Nicki Minaj) (2022)
"We Go Up" (ft. Fivio Foreign) (2022)
"Super Freaky Girl" (2022)
"Likkle Miss" (Nicki Minaj, Skeng) (2022)
"Love in the Way" (Yung Bleu, Nicki Minaj) (2022)
"Tukoh Taka" (Nicki Minaj, Maluma, Myriam Fares) (2022)
"Red Ruby da Sleeze" (2023)
"WTF" (YoungBoy Never Broke Again, Nicki Minaj) (2023)
"Princess Diana" (Ice Spice, Nicki Minaj) (2023)
"Alone" (Kim Petras, Nicki Minaj) (2023)
"Pound Town 2" (Sexyy Red, Nicki Minaj, Tay Keith) (2023)
"Barbie World" (Nicki Minaj, Ice Spice) (2023)
"Endless Fashion" (Lil Uzi Vert ft. Nicki Minaj) (2023)
"Last Time I Saw You" (2023)
"Everybody" (ft. Lil Uzi Vert) (2024)
"FTCU" (2024)
"Big Foot" (2024)
Diskografia > Viralliset mixtapet

Playtime Is Over (2007)
Sucka Free (2008)
Beam Me Up Scotty (2009)
Kiertueet

Lämmittelijänä
I Am Music II Tour (2011)
Femme Fatale Tour (2011)
Pääesiintyjänä
Pink Friday Tour (2012)
Pink Friday: Reloaded Tour (2012)
The Pinkprint Tour (2015)
The Nicki Wrld Tour (2019)
Palkinnot ja ehdokkuudet

2008 Underground Music Awards
2010 BET Awards
2010 Teen Choice Awards
2010 MTV Video Music Awards
2010 BET Hip Hop Awards
2010 MOBO Awards
2012 MTV Video Music Awards